CELEX: 62014TN0791
Language: sk
Date: 2014-12-04 00:00:00
Title: Vec T-791/14: Žaloba podaná 4. decembra 2014 – Bensarsa/Komisia a EDPS

2.2.2015   
            
            
               SK
            
            
               Úradný vestník Európskej únie
            
            
               C 34/43
            
         Žaloba podaná 4. decembra 2014 – Bensarsa/Komisia a EDPS
   (Vec T-791/14)
   (2015/C 034/51)
   Jazyk konania: francúzština
   
      Účastníci konania
   
   
      Žalobca: Faouzi Bensarsa (Abú Dhabí, Spojené arabské emiráty) (v zastúpení: S. A. Pappas, advokát)
   
      Žalovaní: Európska komisia a Európsky dozorný úradník pre ochranu údajov (EDPS)
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie z 25. februára 2014, ktoré prijalo riaditeľstvo pre bezpečnosť,
            
         
               —
            
            
               zrušil rozhodnutie z 24. októbra 2014, ktoré implicitne prijal EDPS,
            
         
               —
            
            
               uložil žalovaným povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobca uvádza tri žalobné dôvody.
   
               1.
            
            
               Prvý žalobný dôvod založený na nedostatku odôvodnenia rozhodnutia Komisie z 25. februára 2014.
            
         
               2.
            
            
               Druhý žalobný dôvod založený na chýbajúcom odôvodnení rozhodnutia EDPS, keďže toto rozhodnutie je implicitné a jeho odôvodnenie nemožno vyvodiť ani z jeho kontextu, ani z rozhodnutia z 25. februára 2014.
            
         
               3.
            
            
               Tretí žalobný dôvod založený na porušení nariadenia (ES) č. 45/2001 (1).
               Žalobca uvádza, že neexistencia odpovede EDPS predstavuje porušenie povinnosti informovania dotknutej osoby stanovenej v článku 46 písm. a) a článku 20 ods. 4 nariadenia (ES) č. 45/2001.
            
         
      (1)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva a o voľnom pohybe takýchto údajov (Ú. v. ES L 8, 2001, s. 1; Mim. vyd. 13/026, s. 102).